
Ministru kabineta noteikumi Nr. 66
Rīgā 2025. gada 28. janvārī (prot. Nr. 4 13. §)
Grozījumi Ministru kabineta 2022. gada 14. jūlija noteikumos Nr. 443 "Eiropas Sociālā fonda Plus programmas materiālās nenodrošinātības mazināšanai 2021.–2027. gadam īstenošanas uzraudzības noteikumi"
Izdoti saskaņā ar Eiropas Sociālā fonda Plus programmas materiālās nenodrošinātības mazināšanai 2021.–2027. gada plānošanas perioda vadības likuma 9. panta 7., 8., 9. un 11. punktu
· Izdarīt Ministru kabineta 2022. gada 14. jūlija noteikumos Nr. 443 "Eiropas Sociālā fonda Plus programmas materiālās nenodrošinātības mazināšanai 2021.–2027. gadam īstenošanas uzraudzības noteikumi" (Latvijas Vēstnesis, 2022, 136. nr.; 2024, 22. nr.) šādus grozījumus:
· 1. Izteikt 7. punktu šādā redakcijā:
· "7. Programmas sadarbības iestāde (turpmāk – sadarbības iestāde) par veiktajām atbalstāmajām darbībām no valsts budžeta līdzekļiem veic maksājumus partnerorganizācijām to norādītajā kontā kredītiestādē, kura tiesīga sniegt finanšu pakalpojumus Latvijas Republikā, pamatojoties uz:
· 7.1. apstiprinātajiem pārskatiem, kas noteikti Eiropas Sociālā fonda Plus programmas materiālās nenodrošinātības mazināšanai 2021.–2027. gada plānošanas perioda vadības likuma (turpmāk – likums) 21. panta pirmās daļas 2. punktā (turpmāk – partnerorganizāciju pārskati);
· 7.2. aprēķinu, kas veikts atbilstoši ar partnerorganizāciju noslēgtā līguma vai vienošanās nosacījumiem par atbalstāmo darbību īstenošanu (turpmāk – līgums par atbalstāmo darbību īstenošanu) attiecībā uz partnerorganizāciju pārskatu iesniegšanu;
· 7.3. administratīvajām pārbaudēm, kas noteiktas Eiropas Parlamenta un Padomes 2021. gada 24. jūnija Regulas (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (turpmāk – regula 2021/1060), 74. panta 2. punktā."
· 2. Izteikt 9.2. apakšpunktu šādā redakcijā:
· "9.2. atbilstību regulas 2021/1060 63. panta 2. punktā minētajam periodam;".
· 3. Izteikt 10. punktu šādā redakcijā:
· "10. Sadarbības iestāde saskaņā ar vienošanos pēc šo noteikumu 7., 8. un 9. punktā minēto darbību izpildes reizi ceturksnī sagatavo un iesniedz vadošajā iestādē informāciju maksājuma pieteikuma sagatavošanai."
· 4. Izteikt 11. punktu šādā redakcijā:
· "11. Vadošā iestāde pēc šo noteikumu 10. punktā minētās informācijas saņemšanas un saskaņošanas iesniedz Eiropas Komisijā maksājumu pieteikumus grāmatvedības gada ietvaros saskaņā ar regulas 2021/1060 91. pantu."
· 5. Svītrot 12. punktu.
· 6. Izteikt 13. punktu šādā redakcijā:
· "13. Vadošā iestāde iesniedz Eiropas Komisijā prognozes par summām, par kurām kārtējā un nākamajā kalendāra gadā tiks iesniegti maksājumu pieteikumi regulas 2021/1060 69. panta 10. punktā noteiktajos termiņos."
· 7. Izteikt 14.2. apakšpunktu šādā redakcijā:
· "14.2. līdz nākamā gada 15. februārim apstiprina un iesniedz Eiropas Komisijā šo noteikumu 14.1. apakšpunktā minēto kontu slēgumu un regulas 2021/1060 98. panta 1. punkta "b" apakšpunktā noteikto pārvaldības deklarāciju."
· 8. Izteikt 17.1. apakšpunktu šādā redakcijā:
· "17.1. revīzijas iestādes vai ārējā audita ziņojumā konstatēts, ka programmas vadības un kontroles sistēmā ir būtiski trūkumi regulas 2021/1060 2. panta 32. punkta izpratnē;".
· 9. Izteikt 17.4. apakšpunktu šādā redakcijā:
· "17.4. vadošās iestādes rīcībā ir cita objektīva un pamatota informācija, kas liecina, ka programmas vadībā iesaistīto institūciju uzdevumi netiek pienācīgi pildīti, un pastāv iespējamība, ka saskaņā ar regulas 2021/1060 97. pantu Eiropas Komisija pilnīgi vai daļēji apturēs maksājumus."
· 10. Izteikt 28. punktu šādā redakcijā:
· "28. Piecas darbdienas pirms pārbaudes veikšanas atbalstāmo darbību īstenošanas vietā (izņemot šo noteikumu 27.2. apakšpunktā minētās pārbaudes) sadarbības iestāde ievieto programmas vadības informācijas sistēmā informāciju par plānoto pārbaudi."
· 11. Izteikt 31. punktu šādā redakcijā:
· "31. Sadarbības iestāde 20 darbdienu laikā pēc pārbaudes pabeigšanas atbalstāmo darbību īstenošanas vietā sagatavo ziņojumu, tajā norādot vienu no šādiem pārbaudes rezultātiem:
· 31.1. pozitīvu – ja darbību īstenošanas vietā nav konstatēti trūkumi vai pārkāpumi vai ja tie nav būtiski un nevar ietekmēt darbību mērķa sasniegšanu;
· 31.2. ar iebildumiem – ja darbību īstenošanas vietā ir konstatēti trūkumi vai pārkāpumi, bet tos ir iespējams novērst;
· 31.3. negatīvu – ja darbību īstenošanas vietā ir konstatēti tādi pārkāpumi, kuri var ietekmēt darbību mērķa sasniegšanu un kurus nav iespējams novērst."
· 12. Izteikt 32. punktu šādā redakcijā:
· "32. Sadarbības iestāde informē partnerorganizāciju par pārbaudes rezultātiem, ievietojot šo noteikumu 31. punktā minēto ziņojumu programmas vadības informācijas sistēmā. Informējot partnerorganizāciju par šo noteikumu 31.2. vai 31.3. apakšpunktā minēto pārbaudes rezultātu, sadarbības iestāde nosaka konstatēto trūkumu vai pārkāpumu novēršanas termiņu."
· 13. Izteikt 33. punktu šādā redakcijā:
· "33. Sadarbības iestāde veic atkārtotu pārbaudi atbalstāmo darbību īstenošanas vietā, ja pārbaudē ir konstatētas atkāpes no nosacījumiem, kas minēti ar partnerorganizāciju noslēgtajā līgumā par atbalstāmo darbību īstenošanu, un atkārtota pārbaude ir nepieciešama, lai pārliecinātos, ka trūkumi vai pārkāpumi ir novērsti sadarbības iestādes noteiktajā termiņā. 20 darbdienu laikā pēc atkārtotās pārbaudes veikšanas sadarbības iestāde informē partnerorganizāciju par atkārtotās pārbaudes rezultātiem, ievietojot informāciju programmas vadības informācijas sistēmā."
· 14. Izteikt 38. punktu šādā redakcijā:
· "38. Vadošā iestāde 20 darbdienu laikā pēc pārbaudes  pabeigšanas atbalstāmo darbību īstenošanas vietā sagatavo pārbaudes dokumentu, tajā norādot vienu no šo noteikumu 31.1., 31.2.  vai 31.3.  apakšpunktā minētajiem pārbaudes rezultātiem."
· 15. Izteikt 40. punktu šādā redakcijā:
· "40. Vadošā iestāde 20 darbdienu laikā pēc pārbaudes pabeigšanas atbalstāmo darbību īstenošanas vietā informē sadarbības iestādi par pārbaudes rezultātiem, nosūtot attiecīgu informāciju uz tās oficiālo elektronisko adresi."
· 16. Izteikt 47. punktu šādā redakcijā:
· "47. Programmas vadībā iesaistītā institūcija izvērtē katru tās konstatēto pārkāpumu, kas atbilst regulas 2021/1060 2. panta 31. punktam."
· 17. Papildināt ar 51.1 punktu šādā redakcijā:
· "51.1 Sadarbības iestāde atbilstoši regulas 2021/1060 XII pielikuma 1. iedaļas 1.1., 1.2. un 1.4. apakšpunktam elektroniski ziņo Eiropas Komisijai par pārkāpumu, izmantojot Eiropas Komisijas izveidoto un Eiropas Biroja krāpšanas apkarošanai uzturēto datu apmaiņas sistēmu."
· 18. Papildināt ar 51.2 punktu šādā redakcijā:
· "51.2 Sadarbības iestāde triju darbdienu laikā informē vadošo iestādi un revīzijas iestādi par šo noteikumu 51.1 punktā minētā ziņojuma iesniegšanu Eiropas Komisijai."
· 19. Svītrot 52. punktu.
· 20. Svītrot 53. punktu.
· 21. Svītrot 54. punktu.
· 22. Svītrot 55.1 punktu.
· 23. Papildināt ar 56.1 punktu šādā redakcijā:
· "56.1 Ja partnerorganizācijai vai finansējuma saņēmējam neatbilstoši veikto izdevumu summa nepārsniedz 250 euro un neatbilstoši veiktos izdevumus nav iespējams ieturēt saskaņā ar šo noteikumu 56. punktu, sadarbības iestāde:
· 56.11. neatbilstoši veiktos izdevumus noraksta izdevumos;
· 56.12. sagatavo grāmatvedības izziņu, kurā norāda partnerorganizācijas vai finansējuma saņēmēja noslēgtās vienošanās numuru, kopējo neatbilstoši veikto izdevumu summu un tās sadalījumu pa finansēšanas avotiem, kā arī datumu, kad neatbilstoši veiktie izdevumi norakstīti izdevumos;
· 56.13. informē partnerorganizāciju vai finansējuma saņēmēju par neatbilstoši veiktās izdevumu summas norakstīšanu izdevumos;
· 56.14. triju darbdienu laikā pēc neatbilstoši veikto izdevumu norakstīšanas izdevumos iesniedz vadošajā iestādē grāmatvedības izziņas kopiju;
· 56.15. par neatbilstoši veikto izdevumu atgūšanas dienu uzskata dienu, kad sagatavota šo noteikumu 56.12. apakšpunktā minētā grāmatvedības izziņa."
· 24. Izteikt 58.4. apakšpunktu šādā redakcijā:
· "58.4. sadarbības iestāde nodrošina informācijas ievadīšanu par neatbilstoši veikto izdevumu atgūšanu programmas vadības informācijas sistēmā."
· 25. Izteikt 64. punktu šādā redakcijā:
· "64. Vadošā iestāde informācijas apmaiņu ar Eiropas Komisiju nodrošina atbilstoši regulas 2021/1060 69. panta 9. punktam."
· 26. Izteikt 65. punktu šādā redakcijā:
· "65. Lai nodrošinātu Eiropas Atbalsta fonda vistrūcīgākajām personām (turpmāk – EAFVP) atbalsta nepārtrauktību un regulas 2021/1060 69. panta 9. punktā noteiktās informācijas uzkrāšanu, ja EAFVP darbības programma un Eiropas Sociālā fonda Plus programma tiek īstenotas vienlaikus, bet vēl nav pieejama šo noteikumu VII nodaļā minētā informācijas sistēma, informāciju uzkrāj EAFVP informācijas sistēmā."

